**დანართი 1**

**დამტკიცებულია**

**ქ. ბათუმის მუნიციპალიტეტის**

**მერის 2024 წლის 26 ივნისის**

**Nბ14. 14241786 ბრძანებით**

**ქალაქ ბათუმის მუნიციპალიტეტის მერიის**

**განცხადება**

**„მოწყვლადი სოციალური ჯგუფის ოჯახების მხარდაჭერა“ ქვეპ­როგრამის ფარგლებში,**

**„შშმ პირთა მშობლების ფსიქოლოგიური დახმარების ღონისძიების (80 პირი)“**

**შესრულებაში მონაწილეობის მსურველ პირთათვის**

ქალაქ ბათუმის მუნიციპალიტეტის მერია (ქ. ბათუმი, ლ. ასათიანის ქ. №25 ) აცნობებს ყველა დაინტერესებულ პირს:

1. ქალაქ ბათუმის მუნიციპალიტეტის 2024 წლის ბიუჯეტით გათვალისწინებულია „მოწყვლადი სოციალური ჯგუფის ოჯახების მხარდაჭერა“ ქვეპროგრამის, „შშმ პირთა მშობლების ფსიქოლოგიური დახმარების ღონისძიება (80 პირი)“.
2. „მოწყვლადი სოციალური ჯგუფის ოჯახების მხარდაჭერა“ ქვეპროგრამა, „შშმ პირთა მშობლების ფსიქოლოგიური დახმარების ღონისძიება (80 პირი)“ გულისხმობს მოწყვლადი კატეგორიის ოჯახების მშობელთა ხელშეწყობას. შშმ პირთა მშობლების ფსიქოლოგიურ დახმარებას, ფსიქოგანათლების მიღებას, ცნობიერების ამაღლებასა და ყოველდღიური ყოფითი ცხოვრების გაიოლებას.

ქვეპროგრამა გათვალისწინებულია 80 ბენეფიციარზე ორ ეტაპად, რომლებსაც ჰყავთ 18 წლამდე ასაკის შშმ ბავშვები.

ქვეპროგრამის ფარგლებში გათვალისწინებულია შშმ პირთა მშობლების ფსიქოლოგიური დახმარების პროგრამა, რომლის ფარგლებში სამი თვის (12 კვირა) მანძილზე განხორციელდება ინდივიდუალური გეგმის შემუშავება, ფსიქოთერაპია ინდივიდუალურად ან ჯგუფურად გარკვეული თერაპიების გამოყენებით საჭიროებიდან გამომდინარე. სრული კურსის ხანგრძლივობა შეადგენს 12 საათს (კვირაში ერთი აკადემიური საათი). ერთი სეანსის ღირებულება არის 40 ლარი /ერთი საათი.

1. მომსახურების გაწევის ვადაა 2024 წლის ივლისიდან 2024 წლის 23 დეკემბრის ჩათვლით პერიოდი.

4. ქვეპროგრამის მოსარგებლეები არიან ქ. ბათუმში 2024 წლის 1 იანვრამდე რეგისტრირებული შშმ პირთა ოჯახები, რომელთაც ჰყავთ 18 წლამდე ასაკის შშმ პირი.

1. „მოწყვლადი სოციალური ჯგუფის ოჯახების მხარდაჭერა“ ქვეპროგრამის „შშმ პირთა მშობლების ფსიქოლოგიური დახმარების ღონისძიებაში (80 პირი)“ მონაწილეობის მსურველმა დაწესებულებებმა გთხოვთ, მოგვმართოთ მისამართზე: ქ. ბათუმი, ორბელიანის ქ. N10, ქალაქ ბათუმის მუნიციპალიტეტის მერიის ჯანმრთელობისა და სოციალური დაცვის სამსახური.
2. დაინტერესებულმა პირებმა უნდა წარმოადგინონ შემდეგი დოკუმენტები:

ა) წერილობითი განაცხადი „მოწყვლადი სოციალური ჯგუფის ოჯახების მხარდაჭერა“ ქვეპროგრამის „შშმ პირთა მშობლების ფსიქოლოგიური დახმარების ღონისძიება (80 პირი)“ განხორციელებაში მონაწილეობის მიღების სურვილის თაობაზე;

ბ) მონაწილეობის მსურველი პირის რეკვიზიტები (მისამართი, ტელეფონის ნომერი, ფაქსი, საიდენტიფიკაციო კოდი, საბანკო რეკვიზიტები);

გ) პრეტენდენტს უნდა გააჩნდეს მუშაობის გამოცდილება არანაკლებ 2 (ორი) წელი;

დ) ბენეფიციარმა მომსახურება უნდა მიიღოს დღის ცენტრში.

**„მოწყვლადი სოციალური ჯგუფის ოჯახების მხარდაჭერა“ ქვეპროგრამასთან დაკავში­რებული ინფორმაცია განთავსებულია ქალაქ ბათუმის მუნიციპალიტეტის მერიის ვებ-გვერდზე www.batumi.ge.**

დამატებითი ინფორმაცია დაინტერესებულ პირებს შეუძლიათ მიიღონ მისამართზე: ქ.ბათუმი, ორბელიანის ქ. №10, ქალაქ ბათუმის მუნიციპალიტეტის მერიის ჯანმრთელობისა და სოციალური დაცვის სამსახური; ტელეფონი: (0244) 24-63-02; 577 30 26 59; მარინა რუხაძე.